Projektas

VALSTYBINĖS GELEŽINKELIO INSPEKCIJOS

PRIE SUSISIEKIMO MINISTERIJOS

VIRŠININKAS

ĮSAKYMAS

DĖL VALSTYBINĖS GELEŽINKELIO INSPEKCIJOS PRIE SUSISIEKIMO MINISTERIJOS VIRŠININKO 2010 M. GRUODŽIO 27 D. ĮSAKYMO Nr. V-604 „DĖL VALSTYBINĖS GELEŽINKELIO INSPEKCIJOS PRIE SUSISIEKIMO MINISTERIJOS ATLIEKAMŲ PLANINIŲ IR NEPLANINIŲ PATIKRINIMŲ TAISYKLIŲ PATVIRTINIMO“ PAKEITIMO

2017 m. sausio d. Nr. VE-

Vilnius

Pakeičiu Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisykles (toliau – Taisyklės), patvirtintas Valstybinės geležinkelio inspekcijos prie Susisiekimo ministerijos viršininko 2010 m. gruodžio 27 d. įsakymu Nr. V-604 „Dėl Valstybinės geležinkelio inspekcijos prie Susisiekimo ministerijos atliekamų planinių ir neplaninių patikrinimų taisyklių patvirtinimo“:

1.	Pakeičiu Taisyklių 4.7 papunktį ir išdėstau jį taip:

„4.7. Pramoninių avarijų prevencijos, likvidavimo ir tyrimo nuostatais ir pavojingųjų medžiagų ir mišinių sąrašo, jų kvalifikacinių kiekių nustatymo ir cheminių medžiagų bei mišinių priskyrimo pavojingosioms medžiagoms kriterijų aprašu, patvirtintu Lietuvos Respublikos Vyriausybės 2004 m. rugpjūčio 17 d. nutarimu Nr. 966 „Dėl pramoninių avarijų prevencijos, likvidavimo ir tyrimo nuostatų ir pavojingųjų medžiagų ir mišinių sąrašo, jų kvalifikacinių kiekių nustatymo ir cheminių medžiagų bei mišinių priskyrimo pavojingosioms medžiagoms kriterijų aprašo patvirtinimo“;“

2.	Pripažįstu netekusiu galios Taisyklių 4.9 papunktį;

3.	Pakeičiu Taisyklių 4.10 papunktį ir išdėstau jį taip:

„4.10. Geležinkelio įmonių (vežėjų) licencijavimo taisyklėmis, patvirtintomis Lietuvos Respublikos Vyriausybės 2003 m. birželio 17 d. nutarimu Nr. 783 „Dėl geležinkelio įmonių (vežėjų) licencijavimo taisyklių patvirtinimo“;“

4.	Pakeičiu Taisyklių 4.14 papunktį ir išdėstau jį taip:

„4.14. Prekinių vagonų techninių prižiūrėtojų sertifikavimo taisyklėmis, patvirtintomis Lietuvos Respublikos susisiekimo ministro 2011 m. liepos 19 d. įsakymu Nr. 3-431 „Dėl prekinių vagonų techninių prižiūrėtojų sertifikavimo taisyklių patvirtinimo“;“

5.	Pakeičiu Taisyklių 4.15 papunktį ir išdėstau jį taip:

„4.15. Asmenų, pageidaujančių gauti prekinių vagonų, kurie naudojami 1520 mm pločio vėžės geležinkelių tinkle, techninio prižiūrėtojo sertifikatą, paraiškų vertinimo tvarkos aprašu, patvirtintu Valstybinės geležinkelio inspekcijos prie Susisiekimo ministerijos viršininko 2011 m. liepos 20 d. įsakymu Nr. V-441 „Dėl asmenų, pageidaujančių gauti prekinių vagonų, kurie naudojami 1520 mm pločio vėžės geležinkelių tinkle, techninio prižiūrėtojo sertifikatą, paraiškų vertinimo tvarkos aprašo patvirtinimo“;“

6.	Pakeičiu Taisyklių 4.16 papunktį ir išdėstau jį taip:

„4.16. Statybos techniniu reglamentu STR 1.01.03:2017 „Statinių techninės ir naudojimo priežiūros tvarka. Naujų nekilnojamųjų turto kadastro objektų formavimo tvarka“, patvirtintu Lietuvos Respublikos aplinkos ministro 2016 m. gruodžio 30 d. įsakymu Nr. D1-917 „Dėl statybos techninio reglamento STR 1.01.03:2017 „Statinių techninės ir naudojimo priežiūros tvarka. Naujų nekilnojamųjų turto kadastro objektų formavimo tvarka“ patvirtinimo“;“

7.	Pripažįstu netekusius galios Taisyklių 4.18 papunktį.

8.	Pakeičiu Taisyklių 4.20 papunktį ir išdėstau jį taip:

„4.20. Statybos techniniu reglamentu STR 1.01.03:2017 „Statinių klasifikavimas“, patvirtintas Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“;“

9.	Pakeičiu Taisyklių 5 punktą ir išdėstau jį taip:

„5. Taisyklėse vartojamos sąvokos suprantamos taip, kaip apibrėžtos Lietuvos Respublikos geležinkelių transporto eismo saugos įstatyme, Lietuvos Respublikos geležinkelių transporto kodekse, Lietuvos Respublikos civilinės saugos įstatyme, Lietuvos Respublikos Vyriausybės 2004 m. rugpjūčio 17 d. nutarime Nr. 966 „Dėl pramoninių avarijų prevencijos, likvidavimo ir tyrimo nuostatų ir pavojingųjų medžiagų ir mišinių sąrašo, jų kvalifikacinių kiekių nustatymo ir cheminių medžiagų bei mišinių priskyrimo pavojingosioms medžiagoms kriterijų aprašo patvirtinimo“ ir kituose teisės aktuose;“

10.	Papildau Taisykles 10.8 papunkčiu ir išdėstau jį taip:

„10.8. atsižvelgiant į nustatytą geležinkelio įmonių (vežėjų), geležinkelių infrastruktūros valdytojų ir įmonių, kurios atlieka manevravimą ir (ar) važiuoja į geležinkelių infrastruktūros objektų statybos, remonto ir (ar) techninės priežiūros darbų atlikimo vietą ir iš jos (toliau – manevruotojai) (visos kartu toliau – Geležinkelio įmonės), rizikingumą (Taisyklių 15 priedas).“

11.	Papildau Taisykles 101 punktu ir išdėstau jį taip:

„101. Ūkio subjektų patikrinimų planą sudarantys darbuotojai, atsižvelgdami į Taisyklių 10.1-10.7 papunkčiuose surinktus duomenis (vertinant Geležinkelio įmones, papildomai atsižvelgiama į 10.8 papunktį), tvirtina planuojamų tikrinti ūkio subjektų sąrašą.“

12.	Papildau Taisykles 102 punktu ir išdėstau jį taip:

„102. VGI specialistas, atsakingas už statistinės informacijos rinkimą ir apdorojimą, kaupia 1 lentelėje nurodytus duomenis, juos sistemina ir atnaujina esant pasikeitimams. Patikrinimų planą sudarantys darbuotojai, vadovaujantis šiame punkte nurodyto VGI specialisto 1 lentelėje susistemintais duomenimis, einamųjų metų pabaigoje nustato Geležinkelio įmonės rizikingumą, vadovaujantis Taisyklių 15 priedu.“

13.	Papildau Taisykles 1 lentele ir ją išdėstau taip, o buvusias Taisyklių 1, 2 ir 3 lenteles atitinkamai laikau 2, 3 ir 4 lentelėmis:

„1 lentelė. Geležinkelio įmonių rizikingumo vertinimo kriterijai

Rizikos faktoriaus tikimybės kriterijai (vertinama Geležinkelio įmonė)	Pavojaus lygis, balais
Per paskutinius kalendorinius metus (toliau – metai) įvyko geležinkelių transporto eismo įvykis1 Jeigu įmonėje per paskutinius metus neįvyko geležinkelių transporto eismo įvykis, pavojaus lygis vertinamas 0. (už kiekvieną kitą įvykį, pavojaus lygis didinamas vienu balu)	3
Per paskutinius metus bent kartą buvo nustatyta, kad Geležinkelio įmonė nesilaikė teisės aktuose nustatytų sertifikuojamos veiklos sąlygų, už kurį užfiksuotas grubus pažeidimas2 Grubus pažeidimas – toks pažeidimas, už kurį numatyta administracinė atsakomybė. (už kiekvieną kitą pažeidimą, pavojaus lygis didinamas vienu balu)	5
Per paskutinius metus bent kartą buvo nustatyta, kad Geležinkelio įmonė nesilaikė teisės aktuose nustatytų sertifikuojamos veiklos sąlygų, už kurį užfiksuotas smulkus pažeidimas3 Smulkus pažeidimas – toks pažeidimas, už kurį įmonei VGI surašė įpareigojimą pašalinti nustatytus pažeidimus. (už kiekvieną kitą pažeidimą, pavojaus lygis didinamas vienu balu)	4
Įmonė neatsižvelgė į VGI pateiktą rekomendaciją saugai gerinti (už kiekvieną neatsižvelgtą rekomendaciją, pavojaus lygis didinamas vienu balu)	1
Įmonė turi 1-2 saugos kultūros lygį4 Jeigu saugos kultūros lygis įmonėje nėra nustatytas, laikoma, kad pavojaus lygis yra 0.	5
Įmonė turi 3-4 saugos kultūros lygį	2
Rizikos faktoriaus tikimybės nustatymas	Pavojaus lygis
Iki 5 balų	Labai mažas
Iki 10 balų	Mažas
Iki 15 balų	Vidutinis
≥ 15 balų	Didelis
Rizikos faktoriaus masto kriterijai (vertinamas vežėjas ir/ar manevruotojas)	Pavojaus lygis, balais
Didelis įmonės veiklos mastas5 Geležinkelio įmonė (vežėjas) teikdamas paraišką saugos sertifikatui gauti, paraiškoje nurodo veiklos mastą.	3
Vidutinis įmonės veiklos mastas	2
Įmonė veiklą vykdo privačioje geležinkelių infrastruktūroje	1
Įmonė veiklą vykdo viešojoje geležinkelių infrastruktūroje	3
Įmonė vykdo keleivių vežimą	3
Įmonė vykdo krovinių vežimą, neįskaitant pavojingų krovinių	2
Įmonė vykdo krovinių vežimą, įskaitant pavojingus krovinius	3
Įmonė veiklą vykdo pavojingame objekte	3
Rizikos faktoriaus masto įvertinimas (vertinamas infrastruktūros valdytojas)	Pavojaus lygis, balais
Įmonė valdo privačią geležinkelių infrastruktūrą	1
Įmonė valdo viešąją geležinkelių infrastruktūrą	3
Tretieji asmenys keleivius veža valdytojo keliais	3
Tretieji asmenys krovinius, neįskaitant pavojingų, veža valdytojo keliais	2
Tretieji asmenys krovinius, įskaitant pavojingus, veža valdytojo keliais	3
Įmonės vykdoma veikla susijusi su pavojingais kroviniais	2
Įmonė veiklą vykdo pavojingame objekte	3
Rizikos faktoriaus masto nustatymas	Pavojaus lygis
Iki 2 balų	Labai mažas
Iki 5 balų	Gana mažas
Iki 8 balų	Gana didelis
≥ 8 balai	Didelis“

14.	Papildau Taisykles 103 punktu ir išdėstau jį taip:

„103. Patikrinimų planą sudarantys darbuotojai nustatę, kad Geležinkelio įmonės keliama rizika yra padidėjusi arba yra nepriimtina – įtraukia rizikingą įmonę į patikrinimų planą. Patikrinimų planą sudarantys darbuotojai nustatę, kad Geležinkelio įmonės keliama rizika yra menka (priimtina rizika) – Geležinkelio įmonę į patikrinimų planą įtraukia tik tuomet, jei nustatyti kiti, Taisyklių 10.1-10.7 punkte nurodyti kriterijai.“

15.	Pakeičiu Taisyklių 53 punktą ir išdėstau jį taip:

„53. VGI darbuotojas, įforminęs patikrinimo rezultatus ir nustatęs Lietuvos Respublikos įstatymų ar kitų teisės aktų, reglamentuojančių geležinkelių transporto eismo saugą, pažeidimus, surašo šaukimą dėl administracinio nusižengimo protokolo surašymo (toliau – Šaukimas). Šaukimas formuojamas per GERVIS. Apie per GERVIS suformuotą Šaukimą ūkio subjektas informuojamas elektroniniu paštu arba suformuotas Šaukimas ūkio subjektui išsiunčiamas registruotu paštu, faksu ar pateikiamas GERVIS.“

16.	Pakeičiu Taisyklių 55 punktą ir išdėstau jį taip:

„55. Šaukiamam asmeniui neatvykus į VGI Šaukime dėl administracinio nusižengimo protokolo surašymo nurodytą dieną, VGI darbuotojas pakartotinai siunčia Šaukimą dėl administracinio nusižengimo protokolo surašymo, nurodydamas pakartotinio atvykimo datą bei neatvykimo teisines pasekmes. Pakartotinis Šaukimas formuojamas ir ūkio subjektas apie jį informuojamas Taisyklių 53 punkte numatyta tvarka.“

17.	Pakeičiu Taisyklių 56 punktą ir išdėstau jį taip:

„56. Šaukiamam asmeniui neatvykus į VGI pakartotiniame šaukime dėl administracinio nusižengimo protokolo surašymo nurodytą dieną, VGI darbuotojas, vadovaudamasis Lietuvos Respublikos administracinių nusižengimų kodeksu (toliau – LR ANK), surašo administracinio nusižengimo protokolą šaukiamam asmeniui nedalyvaujant. Tokiu atveju surašytas protokolas asmeniui siunčiamas LR ANK nustatyta tvarka.“

18.	Pakeičiu Taisyklių 57 punktą ir išdėstau jį taip:

„ 57. Administracinių nusižengimų bylos nagrinėjamos, vadovaujantis LR ANK.“

19.	Pakeičiu Taisyklių 58 punktą ir išdėstau jį taip:

„58. Ūkio subjektui, kuris pažeidė Lietuvos Respublikos įstatymus ar kitus teisės aktus, reglamentuojančius geležinkelių transporto eismo saugą, VGI darbuotojas, kuriam LR ANK ir kiti teisės aktai suteikia įgaliojimus nagrinėti administracinių nusižengimų bylas, surašo Administracinio nusižengimo protokolą ir administracinį nurodymą arba byloje dėl administracinio nusižengimo priima Nutarimą. Administracinio nusižengimo protokolas, administracinis nurodymas ir nutarimas formuojami per administracinių nusižengimų registrą.“

20.	Pakeičiu Taisyklių 61.3 papunktį ir išdėstau jį taip:

„61.3. LR ANK, Lietuvos Respublikos statybos įstatyme ir kituose geležinkelio veiklas, kurių priežiūrą atlieka VGI, reglamentuojančiuose teisės aktuose nustatyti sprendimo priėmimo kriterijai.“

21.	Pakeičiu Taisyklių 13 priedą ir išdėstau jį nauja redakcija (pridedama);

22.	Papildau taisykles 15 priedu (pridedama).

Viršininkas

Valstybinės geležinkelio inspekcijos prie Susisiekimo ministerijos

Atliekamų planinių ir neplaninių patikrinimų taisyklių 13 priedas

(Šaukimo formos pavyzdys)

VALSTYBINĖ GELEŽINKELIO INSPEKCIJA

PRIE SUSISIEKIMO MINISTERIJOS

Biudžetinė įstaiga, Geležinio vilko g. 18A, Vilnius, LT-08104, tel. (8 5) 243 0362,

faks. (8 5) 243 0361, el. p. vgi@vgi.lt.

Duomenys kaupiami ir saugomi Juridinių asmenų registre, kodas 188683714

________________________________________________________________________________

_______________

(adresatas)

ŠAUKIMAS

DĖL ADMINISTRACINIO NUSIŽENGIMO PROTOKOLO SURAŠYMO

_______ Nr. __________

(data) (numeris)

_________

(vieta)

Prašome Jus arba asmenį (-is), atsakingą (-us) už _______ patikrinimo akte Nr. ____________________	(data)

(numeris)

nurodytus geležinkelių transporto eismo saugą reglamentuojančių teisės aktų pažeidimus, ___________ ,

(data)

_______________ val. atvykti į Valstybinę geležinkelio inspekciją prie Susisiekimo ministerijos

(laikas)

(toliau – VGI) adresu Geležinio vilko g. 18A, Vilnius, 3 a., kur, vadovaujantis Lietuvos Respublikos administracinių nusižengimų kodekso 589 str., 608 str., bus surašytas administracinio nusižengimo protokolas dėl nustatytų geležinkelių transporto eismo saugą reglamentuojančių teisės aktų pažeidimų.

Prašome su savimi turėti asmens tapatybę patvirtinantį dokumentą. Tuo atveju, jei atvyksta ne ūkio subjekto vadovas, o asmuo (-enys), atsakingas (-i) už geležinkelių transporto eismo saugą reglamentuojančių teisės aktų pažeidimus, jis (jie) privalo pateikti:

1. asmens tapatybę patvirtinantį dokumentą;

2. pareigybės aprašymą arba kitą dokumentą, įrodantį, kad asmuo (-enys), atsakingas (-i) už ________ patikrinimo akte Nr. ________ nurodytus geležinkelių transporto eismo saugą

(data) (numeris)

reglamentuojančių teisės aktų pažeidimus.

________________________ (VGI darbuotojo pareigos)	________ (parašas)	_________________ (vardas, pavardė)

_____________

Valstybinės geležinkelio inspekcijos prie Susisiekimo ministerijos

atliekamų planinių ir neplaninių patikrinimų taisyklių 15 priedas

Geležinkelio įmonių rizikingumo vertinimas
Mastas	Tikimybė	Rizikos priimtinumas

Labai maža (<5)	Maža (<10)	Vidutinė (<15)	Didelė (≥15)	- priimtina rizika - padidėjusi rizika - nepriimtina rizika
Didelis (≥8)

Gana didelis (<8)

Gana mažas (<5)

Labai mažas (<2)

_____________